BTW คว้างานก่อสร้างโซลาร์ฟาร์ม 2 โครงการ กำลังผลิตรวม 10MW
BTW คว้างานก่อสร้างโซลาร์ฟาร์ม 2 โครงการ ขนาดกำลังการผลิตรวม 10MW มูลค่าราว 520 ลบ.
2 ส.ค. 2559

บริษัทบีที เวลธ์ อินดัสตรีส์ จำกัด (มหาชน) หรือ BTW ระบุว่า เมื่อวานนี้ (1 ส.ค.) บริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัท ได้ลงนามในสัญญารับจ้างก่อสร้างแบบรับเหมาเบ็ดเสร็จ (Turnkey) สำหรับโรงไฟฟ้าพลังงานแสงอาทิตย์ (โซลาร์ฟาร์ม) ขนาดกำลังการผลิตติดตั้งโครงการละ 5MW จำนวน 2 โครงการ รวม 10MW มูลค่าโครงการรวมประมาณ 520 ล้านบาท
สำหรับโครงการทั้ง 2 แห่ง ประกอบด้วย โรงไฟฟ้าพลังงานแสงอาทิตย์ สหกรณ์การเกษตรเมืองตราด ขนาด 5MW และโรงไฟฟ้าพลังงานแสงอาทิตย์ สหกรณ์การเกษตรบางสะพานน้อย ขนาด 5MW โดยมีระยะเวลาโครงการประมาณ 6 เดือน
โดยลักษณะงานเป็นงานวิศวกรรมออกแบบ จัดหา ติดตั้ง และทดสอบโรงไฟฟ้าพลังงานแสงอาทิตย์ ณ จ.ตราด และจ.ประจวบคีรีขันธ์